Stap vir stap: Sansa Stark se haarstyl | SARIE
FOTO: Instagram (@entertainmentweekly)
Week ná week wag kykers in spanning vir die volgende Game of Thrones-episode. Die SARIE-skoonheidspan vergaap ons aan die vrouekarakters se interessante (en ingewikkelde) haarstyle. Het jy al ooit gewonder of jy een van dié haarstyle sal kan herskep? Of dalk het jy selfs probeer?
Ons het drie maklike Game of Thrones-haarstyle gaan soek sodat jy ook soos jou gunsteling-fantasiekarakter kan lyk.
Shrinking violets? Damsels in distress? You won't find them this season in #Westeros, where the heroines have always been as fierce, determined, and unyielding as the Iron Throne itself. ⚔ Stay tuned for a full day of portraits from our special #EWxGOT double issue! : Marc Hom.
A photo posted by Entertainment Weekly (@entertainmentweekly) on Apr 1, 2016 at 6:35am PDT
Wanneer jy vlegsel-haarstyle soos dié aanpak, is die geheim om altyd eers 'n stileerproduk wat tekstuur aan jou hare gee, aan te wend. Dit laat elke haartjie voller lyk en maak dit aansienlik makliker om elke haarseksie te vleg en in plek te hou. Die haarstyle werk die beste op hare wat skouerlengte en langer is.
FOTO: Skermgreep HBO
Bokservlegsels of "bad girl braids" is tans een van die gewildste haarstyle in die skoonheidswêreld. Gee daarom dié haarstyl 'n moderne kinkel deur twee onderstebo- Franse vlegsels weerskante van jou kop te vleg, pleks van twee klassieke Franse velgsels.
A photo posted by KRISTIN ESS HAIR (@kristin_ess) on Oct 13, 2015 at 5:57pm PDT
Stap 2: Vat die een helfte van jou hare en verdeel dit in drie gelyke seksies. Begin dan om 'n onderstebo- Franse vlegsel te vleg. Dié vlegsel werk presies soos die klassieke Franse vlegsel, maar pleks dat jy die drie stringe hare bo-oor mekaar vou, vou jy dit van onder na bo.
Stap 5: Herhaal stap 4 totdat die vlegsel aan die agterkant van jou kop trek. Nou kan jy die drie stringe net gewoonweg verder vleg (sonder om nóg hare in te vleg) tot by die punt van die gevlegte haarseksie.
Stap 7: Draai nou die twee vlegsels in die middel agter jou kop een keer om mekaar. Steek dit vas met 'n haarknippie en spuit 'n paar spuitjies haarsproei aan om alles in plek te hou.
Lees hiér meer oor bokser-vlegsels
Dié styl is maklik om te herskep en is gepas vir alle ouderdomme en geleenthede.
Stap 1: Begin deur jou hare liggies te golf met 'n krultang of haaryster – probeer dié maklike tegniek. Sodra die golwe afgekoel is, wend net 'n paar spuitjies van 'n stileringsproduk wat tekstuur aan jou hare gee aan jou haarwortels. Skep 'n middelpaadjie.
Stap 2: Vat aan weerskante van jou kop 'n seksie hare by jou slape en draai die linkerkantse seksie kloksgewys en die regterkantse seksie antikloksgewys om jou vingers.
Stap 3: Vat dan met jou een hand die twee stroke agter jou kop in die middel saam en steek dit met haarknippies vas. As jy dikker hare het, sal dit beter werk om die hare met 'n dun haarrekkie vas te maak.
Stap 4: Vir ekstra volume by jou paadjie en haarlyn kan jy een of twee spuitjies daar aanspuit en liggies met jou vingers die hare effens deurmekaarkrap.
Van al die TV-karakters het Daenerys van die interessantste haarstyle. Ons hou veral van dié unieke tou-vlegselvoorkoms. Vir 'n makliker weergawe van die tou-vlegsel, probeer een soos die aktrise Nina Dobrev in die foto hieronder.
@NinaDobrev #TEENCHOICE #SNEAKPEEK! It's not a knot, barely a braid, it's a #RedCarpetRope! More details to come!
A photo posted by Riawna Capri (@riawnacapri) on Aug 10, 2014 at 4:45pm PDT
Stap 2: Vleg sowat drie klassieke Franse vlegsel-kettings in elk van die twee seksies en maak dit teen jou kop vas met fyn haarrekkies.
Stap 3: Nou kan jy begin om 'n tou-vlegsel te skep. Verdeel dan weer jou hare in drie dele, soos wanneer jy 'n normale vlegsel sou vleg.
Stap 4: Draai die drie dele kloksgewys om jou vingers.
Stap 5: Vat dan die drie gedraaide dele saam en draai dit in die teenoorgestelde rigting, dus anti-kloksgewys, totdat dit 'n tou-vlegsel vorm. Maak die vlegsel vas met 'n haarrekkie. Herhaal dié stappe aan die ander kant van jou kop.